ປ.ໂອບາມາ ກຳນົດ ຈະພົບປະກັບ ປະທານາທິບໍດີ ຂອງ ຢູເຄຣນ (ສະ​ໄລ​ດ໌/ວີດີໂອ)
ປະທານາທິບໍດີຢູເຄຣນ ກຳນົດຈະຂໍການຊ່ອຍເຫຼືອ ດ້ານອຸບປະກອນ ທາງທະຫານໂດຍກົງ ນອກຈາກ ເງິນຊ່ອຍເຫຼືອ ຈາກສະຫະລັດ.
ປະທານາທິບໍດີ Petro Poroshenko ແຫ່ງຢູເຄຣນ ກຳລັງຢູ່ ໃນນະຄອນຫລວງວໍຊິງຕັນ ໃນວັນພະຫັດມື້ນີ້ ເພື່ຶອໂອ້ລົມສົນ ທະນາກັບປະທານາທິບໍດີບາຣັກ ໂອບາມາ ແຫ່ງສະຫະລັດ ແລະກ່າວປາໄສຕໍ່ບັນດາສະມາຊິກສະພາຂອງສະຫະລັດ ທ່ານ Poroshenko ທີ່ໄດ້ປະກາດຢຸດຍິງ ກັບພວກກະບົດ ນິຍົມຣັດເຊຍໃນພາກຕາເວັນອອກຂອງຢູເຄຣນໃນວັນທີ 5ເດືອນນີ້ ມີການຄາດກັນຢ່າງກວ້າງຂວາງວ່າ ຈະກົດດັນບັນດາເຈົ້າໜ້າທີ່ສະຫະລັດ ໃຫ້ການຊ່ອຍເຫຼືອດ້ານອຸບປະ ກອນທາງທະຫານໂດຍກົງ ນອກຈາກເງິນຊ່ອຍເຫຼືອ 70 ລ້ານດອນລາ ທີ່ທາງວໍຊິງຕັນໄດ້ໃຫ້ຄຳໝັ້ນສັນຍາໄວ້ໃນທ້າຍເດືອນແລ້ວນີ້ ມາຮອດປັດຈຸບັນນີ້ ລັດຖະບານທ່ານໂອບາມາ ບໍ່ໄດ້ໃຫ້ການຊ່ອຍເຫຼືອອຸບປະກອນທາງທະຫານ ແກ່ລັດຖະບານ Kyiv ແຕ່ໄດ້ເພ່ງເລັງໃສ່ການລົງໂທດທາງດ້ານເສດຖະກິດຢ່າງກວ້າງຂວາງຕໍ່ມົສກູ ທີ່ໃຫ້ການ ສະໜັບສະໜຸນແກ່ຂະບວນການກຸ່ມກະບົດນັ້ນ ບັນດາເຈົ້າໜ້າທີ່ກ່າວວ່າ ປະຊາຊົນເກືອບ 3 ພັນຄົນໄດ້ເສຍຊີວິດໄປໃນການສູ້ລົບກັນ ຊຶ່ງໄດ້ເຮັດໃຫ້ຊີວິດປະຈຳວັນຂອງປະຊາຊົນໃນພາກ ຕາເວັນອອກຂອງຢູເຄຣນ ຕົກຢູ່ໃນສະພາບເປ້ຍລ່ອຍ ແລະຊຸກຍູ້ໃຫ້ ພວກລັດຖະບານປະເທດຕາເວັນຕົກທຳການລົງໂທດທາງດ້ານເສດຖະ ກິດຢ່າງກວ້າງຂວາງຕໍ່ຣັດເຊຍ ຂະນະດຽວກັນ ກຸ່ມປົກປ້ອງສິດທິມະນຸດ Human Rights Watch ກຳລັງຮຽກຮ້ອງໃຫ້ ສະຫະລັດ ຊັກຊວນໃຫ້ຢູເຄຣນຢຸດການລະເມີດສິດທິມະນຸດຕ່າງໆ ໂດຍພວກກຳລັງ ຂອງຕົນເອງໃນພາກຕາເວັນອອກຂອງປະເທດນັ້ນ ກຸ່ມປົກປ້ອງສິດທິມະນຸດດັ່ງກ່າວ ໄດ້ກ່າວຫາທັງສອງຝ່າຍ ໃນວິກິດການ ວ່າດຳເນີນພຶດ ຕິກຳຕ່າງໆຕາມອຳເພີໃຈ ທີ່ໄດ້ເຂັ່ນຂ້າ ແລະເຮັດໃຫ້ພວກພົນລະເຮືອນບາດເຈັບ ແລະທຳລາຍຊັບສິນຂອງພວກພົນລະເຮືອນນັ້ນ ໃນວັນພຸດວານນີ້ ຢູເຄຣນໄດ້ສັ່ງໃຫ້ກຳລັງທັບຂອງຕົນສືບຕໍ່ຢູ່ ໃກ້ກັບຊາຍແດນຣັດເຊຍ ຫຼັງຈາກມີການສູ້ລົບກັນຄືນໃໝ່ ແລະມີລາຍງານວ່າ ປະຊາຊົນຢ່າງໜ້ອຍ 12 ຄົນເສຍຊີວິດ ຊຶ່ງເຮັດໃຫ້ການຢຸດຍິງ ກັບພວກຫົວແບ່ງແຍກທີ່ນິຍົມຣັດເຊຍ ທີ່ຢູ່ໃນສະພາບບໍ່ໝັ້ນຄົງຢູ່ແລ້ວນັ້ນ ຍິ່ງເຄັ່ງຕຶງຕື່ມຂຶ້ນ